PATVIRTINTA

Tauragės „Aušros“ progimnazijos direktoriaus

2023 m. rugsėjo 29 d. įsakymu Nr. 1-76

PRITARTA

Tauragės „Aušros“ progimnazijos tarybos

2023 m. rugsėjo 28 d. protokolas Nr. 5-8

**TAURAGĖS „AUŠROS“ PROGIMNAZIJA**

**VEIKLOS PLANAS**

**2023-2024 M. M.**

**I. PROGIMNAZIJOS PRISTATYMAS**

 Tauragės „Aušros“ progimnazija yra savivaldybės biudžetinė bendrojo ugdymo mokykla, vykdanti formaliojo švietimo programas: ikimokyklinio, priešmokyklinio, pradinio, pagrindinio ugdymo I dalies ir neformaliojo švietimo programas. Tauragės „Aušros“ progimnazija įsteigta 1990 metais, nuo 2021 m. rugsėjo 1 d. prijungtos Mažonų ikimokyklinio ugdymo grupės.

**Progimnazijoje dirba 60 darbuotojų** iš jų:

 38 pedagoginiai darbuotojai (iš jų vienas vaiko auginimo atostogose)

 22 nepedagoginiai darbuotojai (iš jų vienas vaiko auginimo atostogose)

 5 administracijos darbuotojai (5 etatai): direktorius, direktoriaus pavaduotojas ugdymui, direktoriaus pavaduotojas ūkio reikalams, vyr. buhalterė, raštinės sekretorė;

 4 pagalbos mokiniui specialistai (4,2 etato): logopedas, specialusis pedagogas, socialinis pedagogas, bibliotekininkas

 11 mokytojų padėjėjų (5,8 etato).

 6 pailgintos mokymosi dienos grupės auklėtojų (2,73 etato) veikia 3 grupės (1-4 kl. mokiniams) 1 grupė PUG vaikams.

Mokinių skaičius:

Tauragės „Aušros“ progimnazijoje:

 2 Mažonų ikimokyklinio ugdymo grupės 14 vaikų

 2 priešmokyklinio ugdymo grupės 41 vaikas

 1-4 klasėse 156 mokiniai

5-8 klasėse 113 mokinių

**Viso (rugsėjo 1 d.) : 324 mokiniai**

**II. PROGIMNAZIJOS VIZIJA, MISIJA, VERTYBĖS**

**Vizija**:

Šiuolaikiška mokykla, siekianti kiekvieno bendruomenės nario ūgties, kryptingai diegianti ugdymo(si) naujoves.

**Misija:**

Progimnazija, būdama atvira inovacijoms, sudaro motyvuojančią aplinką kryptingam patirtiniam mokymuisi, ugdo įvairių gebėjimų ir poreikių mokinius, siekia narių emocinio saugumo, įgyvendina ikimokyklinio, priešmokyklinio, pradinio ir pagrindinio ugdymo I dalies ugdymo programas.

**Vertybės:**

* **Pagarba** – tai mokyklos bendruomenės narių geranoriškas susitarimas dėl kito žmogaus poreikių, jausmų ir orumo pripažinimo.
* **Atsakomybė** – sąmoningas mokyklos bendruomenės narių pasirinkimas sąžiningai atlikti pareigas.
* **Bendruomeniškumas**– mokyklos bendruomenės narių nusiteikimas palaikyti nuolatinį dialogą, kurti ir puoselėti tradicijas, veikiant kartu siekti bendro tikslo.
* **Tobulėjimas** – mokyklos bendruomenės narių siekis būti atviriems naujovėms, ugdytis savivertę, mokytis visą gyvenimą
* **Pasitikėjimas** – tikėjimas savimi ir vieni kitais, girdėti ir priimti kitą žmogų jo nuomonę, pažadų laikymąsi, įsipareigojimų vykdymas.

**III. 2022-2023 MOKSLO METŲ PROGIMNAZIJOS PLANO ĮGYVENDINIMAS**

|  |  |
| --- | --- |
| **TIKSLAS:** Ugdyti mokinį, kryptingai siekiant asmeninės ugdymosi pažangos | 2022-2023 m. m. 1-4 klasėse mokėsi 133 mokiniai. 107 mokiniai (1-3 klasių) padarė pažangą ir buvo perkelti į aukštesnes klases, 1 mokinys liko kartoti kurso. 23 ketvirtokai sėkmingai baigė pradinio ugdymo pakopą ir gavo pradinio išsilavinimo pažymėjimus, 2- ugdymo pažymėjimus (mokėsi pagal individualizuotą programą). 1 proc. sumažėjo aukštesniojo lygmens bei pagrindinio lygmens procentas, 4 proc. padidėjo patenkinamo lygmens. 2 proc. sumažėjo nepatenkinamo lygmens. Kartoti kurso liko 1-as mokinys tėvelių prašymu (pripažintas sutrikimas), kai 2021-2022m.m. kursą kartoti liko keturi mokiniai.2022-2023 m. m. mokslo metų pabaigoje pagrindiniame ugdyme 5-8 klasėse mokėsi 105 mokiniai iš jų du ukrainiečiai kasdieniu būdu ir du nuotoliniu būdu. Visi mokiniai padarė pažangą ir perkelti į aukštesnę klasę. 2022-2023m.m. lyginant su 2021-2022 m. m. nepatenkinamų įvertinimų sumažėjo 2 proc., 3 proc. daugiau labai gerai besimokančių mokinių, 3 proc. daugiau gerai besimokančių ir 3 proc. mažiau patenkinamai besimokančių mokinių. Visuose lygiuose yra pagerėjimas. Treti metai iš eilės nėra mokinių, kurie turėtų daugiau negu du nepatenkinamus metinius įvertinimus ( 2019-2020 m .m. 1 mokinys turėjo daugiau negu tris nepatenkinamus įvertinimus 2018-2019 m. m. tokių buvo 7).Nacionalinio mokinių pasiekimų patikrinime dalyvavusių 4, 6 ir 8 klasių mokinių rezultatai iš visų dalykų aukštesni už Tauragės savivaldybės vidurkį, o 6 klasės mokinių matematikos, 8 klasės mokinių skaitymo rezultatai geresni net už šalies vidurkį.Didelis dėmesys skirtas pasiruošimui diegti atnaujinto ugdymo turinio programas. Sudaryta atnaujinimo ugdymo turinio įgyvendinimo progimnazijoje koordinavimo komanda (direktoriaus 2022 m. birželio 13 d. įsakymas Nr. 1-35). Metodinėje taryboje diskutuota dėl atnaujinti ugdymo turinio sklaidos (2022 m. lapkričio 27 d. protokolas Nr. 48-4). 7 mokytojai įtraukti į NŠA vykdomų mokymų pedagogams dėl UTA sąrašus. Organizuota 40 val. kvalifikacijos tobulinimo programa „Besiruošiant atnaujinto ugdymo turinio įgyvendinimui“, kurioje dalyvavo 100 proc. progimnazijos mokytojų. Mokytojų tarybos posėdyje aptarta ilgalaikio plano formos projektas (2023 m. gegužės 25 d. protokolas Nr. 6-4). Ilgalaikio plano forma patvirtinta progimnazijos direktoriaus 2023 m. birželio 19 d. įsakymu Nr. 1-39.Dauguma mokytojų naudoja skaitmeninį ugdymo turinį pamokose, kurio efektyvumas analizuojamas metodinės tarybos, metodinių grupių posėdžiuose. Įsigytos skaitmeninio ugdymo turinio licencijos 2022-2023 m. m.\* Eduka – 103 mokiniams, 13 mokytojams\* Ema – 269 mokiniams\* Eduten Playground – 74 mokiniams;\* 10Monkeys – 25 mokiniams;\* Wordwall – 3 mokytojams;\* Mozaweb – 3 mokytojams;\* Smart interaktyvių lentų licencijos.Nupirktą skaitmeninį turinį naudoja ugdymo procese 50 proc. mokytojų.Pradiniame ugdyme 50 proc. mokytojų vedė integruotas pamokas (kai pamokoje dirba du ir daugiau mokytojų). Pagrindiniame ugdyme 77 proc. mokytojų organizavo integruotas pamokas (kai pamokoje dirba du ir daugiau mokytojų). Priešmokykliniame ugdyme (PUG1) pravestos 9 patirtinės veiklos. Pamokos organizuotos netradicinėse aplinkose - 23 pam. 80 procentų mokytojų organizuoja pamokas kitaip. Kiekvienas mokytojas veda bent dvi integruotas pamokas. Plečia mokytojų bendradarbiavimą, įtraukia mokinius į pamokos planavimą.Progimnazijoje diegiamas informatikos turinys pradinėse klasėse. Ugdomas pradinių klasių mokinių informacinis mąstymas. Mokiniai geba sumaniai naudotis šiuolaikinėmis technologijomis, įgyja skaitmenines kompetencijas. 2-4 klasėse iš mokymosi poreikiams skirtų valandų skirta po vieną savaitinę pamoką informacinių technologijų mokomajam dalykui. 1 klasės mokiniams iš neformaliojo ugdymo skirta po vieną savaitinę valandą „Informatikos“ būreliui.Vyksta individualūs mokymosi pasiekimų aptarimai visų mokinių, kurie turi du ir daugiau nepatenkinamų įvertinimų trimestruose, praleidžia pamokas be pateisinamos priežasties. Dalyvaujant klasės vadovui, mokytojui, vaikui ir jo tėvams (globėjams) numatomas mokymosi, elgesio tobulinimas ir gerinimas. Laikomasi susitarimų. Veikia dvi pailgintos mokymosi dienos grupės 1-4 klasių mokiniams, viena PUG ugdymo vaikams.Specialiųjų ugdymosi poreikių mokiniams teikia pagalbą 11 mokytojų padėjėjų ir pagalbos mokiniui specialistai: logopedė ir specialioji pedagogė. Spec. pedagogė organizavo apskrito stalo diskusija „Efektyvi pagalba ugdant specialiųjų poreikių mokinius“. Kaupiama informacija apie mokinių, turinčių SUP, skaičių mokykloje, jų pažangą. Vykdomas tiriamasis darbas (mokinių pasiekimų analizė). Aptariama kiekvieno mokinio pažanga, priimamos papildomos pagalbos priemonės.Kryptingai ir sistemingai stebimas išmokimo lygis pamokoje. Ne mažiau kaip 80 proc. mokytojų taikė veiksmingus, informacijos mokytojui teikiančius išmokimo stebėjimo, patikrinimo būdus. Išmokimo vertinimas aiškus mokiniams. Mokiniai ir mokytojai individualių pokalbių metu gali išsakyti savo pastebėjimus: sėkmes ir nesėkmes, rasti būdus jiems spręsti. Mokiniai mokosi planuoti analizuoti, spręsti problemas, ieškoti ir rasti savo stipriąsias puses. |
| **TIKSLAS:** Skatinti mokinių lyderystę, saviraišką ir socialinę atsakomybę įtraukiant bendruomenę ir socialinius partnerius. | Organizuotos Akcijos: „Namų jaukumas“ dalyvavo 5 a kl. mokiniai;„Bet kur, bet ne kuprinėje“ 5-8 kl. mokiniai;„Draugiška kuprinė“ 5-8 kl. mokiniai;„Ne Erasmus, bet mainai“ dalyvavo 6 mokiniai95 procentai 1-8 klasių mokinių dalyvavo ne mažiau kaip vienoje akcijoje.Įgyvendinti mokykliniai projektai:„Mano Tauragė“ 3 kl. mokiniai;„Mes vaidinam, deklamuojam“ „Boružė“ nariai, dalyvauja priešmokyklinės grupės vaikai;„Atvėrus pasakų skrynią“ PUG1 grupės vaikai;„Ekologiška, žalioji Tauragė“ priešmokyklinės grupės vaikai;„Olimpinis mėnuo 2022“ 1 kl. ir 3 kl. mokiniai;„Medžių karalystė“ 6 kl. mokiniai;„Tauragė – 2023 kultūros sostinė“ 6 kl. mokiniai;„Šv. Kalėdų belaukiant“ 1-8 kl. mokiniai;„Pažinkime Mažąją Lietuvą“ 5-8 kl. mokiniai;„Pažįstu savo aplinką“ 5-8 kl. mokiniai;„Verlibas. Laiškas mokytojui“ 5-8 kl. mokiniai.Rajoninis projektas:„Sveikatingumo dienos mokykloje“ 1-8 kl. mokiniai;Respublikiniai projektai:„Būk mano draugas“ 2a kl. mokiniai.„Mes rūšiuojam“ 1-4 kl. mokiniai.„Ateities inžinerija“ 6 kl. mokiniai.Tarptautinis projektas;eTwinning „Playing with art“Įgyvendintas ugdymas karjerai veiklos planas. Progimnazijos mokiniai dalyvavo TAVA verslo savaitės renginiuose, susipažinti su profesijomis į įmones, įstaigas vyko 3-8 klasių mokiniai (iš viso 9 išvykos į UAB „Meduolis“, UAB “Šaukštelis“, Tauragės autobusų parkas, UAB „Silregis“). Kiekvienoje klasėje organizuotas ne mažiau kaip vienas karjeros renginys per mokslo metus. Mokykloje organizuojama pažintinė diena „Šok į tėvų klumpes“. Į karjeros ugdymą įtraukiami tėvai. Įgyvendinamos LION QUEST programos klasių valandėlių metu 1-8 klasėse.Priešmokykliniame ugdyme įgyvendinama programa „Zipio draugai“85 proc. mokinių teigia kad mokykloje jaučiasi saugiai ir teigiančių kad iš jo niekas nesišaipė, nesijuokė. Mokiniai ugdosi emociškai palankioje aplinkoje. Ieškoma sprendimo, kaip užtikrinti kiekvieno vaiko gerovę progimnazijojeVGK gruodžio mėn. atliktos mokinių apklausos duomenimis (dalyvavo 75 proc. 5-8 kl. mokinių):„Ar jautiesi fiziškai ir emociškai saugus mokykloje“ – taip atsakė 90 proc.„Ar gali išsakyti savo nuomonę ir būti išgirstas“ – taip atsakė 78 proc.Kuriant edukacines erdves atsižvelgiama į mokinių ir mokytojų poreikius. Įrengta klasė būsimiems pirmokams, poilsio kambarys progimnazijos darbuotojams. Parengta ir įgyvendinama edukacinių aplinkų plėtojimo programa.Aktyvi mokinių savivaldos veikla: 1. Organizuotas stalo teniso turnyras tarp mokinių ir tarp mokytojų.2. Mokytojų dienos šventė (vedėjos, sveikinimo žodžiai).3. Košės diena.4. Helovynas (Šiurpiausios klasės konkursas).5. Akcija „Bet kur, bet ne kuprinėj“.6. “Just dance“ savaitės.7 .Eglutės įžiebimo šventė (vedėjos).8. Talentai Kalėdų seneliui (pasiūlytos temos, vedėjai).9. Sausio 13 (pasirūpino žvakelėmis, neužmirštuolių simboliais).10. Užgavėnės (vedėjai, personažų dvikova), ilgiausio blyno konkursas.11. Komanda dalyvavo konferencijoje „Ateitis mano akimis“ (pristatė savivaldos veiklą).12. Nariai dalyvavo savivaldų konferencijoje „Būk originalas, o ne kopija“ (dalyvavo pasiūlytose veiklose).13. Savivaldos nariai kas mėnesį dalyvavo MSIC Vadovų klubo susirinkimuose.14. Susitiko su administracija pokalbiui dėl uniformų penktadieniais, dėl rūbinių rakinimo.15. Savivaldos nariai savo klasėse pristatė savivaldos I pusmečio veiklas, organizavo apklausą.16.Vyko susirinkimai, pokalbiai dėl laisvalaikio zonos, dėl renginių. |

**IV. MOKYKLOS VEIKLOS VIDAUS ĮSIVERTINIMO REZULTATAI**

2022-2023m.m. išsikelti uždaviniai:

Siekti kokybinio ir kiekybinio veiklų per pažinimą gerinimo.

Plėtoti bendruomenės bendradarbiavimą per projektines, kūrybines veiklas.

Mokinių atsakomybės už savo veiksmus, už mokymąsi stiprinimas.

Pasiruošimas perėjimui prie UTA.

Veiklų viešinimas.

Įsivertinimo grupės apklausų rezultatai:

|  |  |  |  |
| --- | --- | --- | --- |
|  | Stipriosios pusės |  | Silpnosios pusės |
| Mokinių apklausa | 74 % mokinių savo pažangą įvertino 8-10 balų.78% mokinių įvertino savo elgesį 8-10 balų80% mokinių sako, kad jų atsakomybė šiemet padidėjo.31% mokinių teigia, kad veiklos per pažinimą tapo įdomesnės29% ,kad veiklos per pažinimą buvo naujos, nepatirtos. Savo savijautą mokykloje 8-10balų vertina 81% mokinių,Savijautą klasėje 8-10balų vertina 75% mokiniųGaliu išsakyti savo nuomonę atsakė 81% mokinių.Jaučiasi saugus mokykloje -91% | Mokinių apklausa | 39% teigia, kad pagalbos sulaukia iš mokytojų.Tik 8% teigia, kad pažangą aptaria su mokytojais35% teigia, kad pažangai trukdo klasės aplinka.44% nenori eiti į mokyklą (18 mokinių ,kad reikia anksti keltis,14 - daug atsiskaitymų) |
| Mokytojų apklausa |  38,5 % mokytojų teigia, kad prisiimančių atsakomybę mokinių padaugėjo. .(praėjusiais metais buvo 19,2%)84,6 % teigia, kad mokiniai pritaria ir įgyvendina mokytojų pasiūlytas idėjas. (ne-0%) (praėjusiais metais 53,8%)30,8% teigė, kad mokinius skatino dažniau reikšti savo nuomonę, išsakyti savo mintis.Veiklų per pažinimą vyko daugiau -50% | Mokytojų apklausa | 15,4 % mokytojų teigia, kad prisiimančių atsakomybę mokinių sumažėjo.(praėjusiais metais buvo 19,2%)Ugdymo procesui trukdo neplanuotos veiklos,apklausos-23%, procesui gerinti trūksta priemonių-34% |
| Mokinių tėvelių apklausa | Vis daugiau tėvelių pastebi atsirandančias naujas tradicijas ir akcijas;Net 22% tėvelių daugiau pastebėjo refleksijos naudą vaiko mokymosi rezultatams;Mokiniai, tėvelių nuomone, tampa vis aktyvesni mokyklos gyvenime (padaugėjo 20%), o mokinių idėjos išklausytos 6% daugiau nei pernai;Nemaža tėvelių dalis domisi arba bent kažką girdėjo apie atnaujintas ugdymo programas;Mokinių mokymosi atsakomybė didėja (62% daugiau nei pernai);Aukštai įvertintos pažinimo (73%),mokėjimo mokytis (64%), pilietiškumo (63%) ir iniciatyvumo ir kūrybiškumo (60%) kompetencijos. | Mokinių tėvelių apklausa | Vis dar per mažai esame matomi socialinėje erdvėje;Tėvų nuomone, sumažėjo bendravimas tarp mokytojų ir mokinių ir šiek tiek tarp tėvų ir mokytojų;Atkreipti dėmesį į asmeninės (34%) ir socialinės – emocinės (46%) kompetencijų ugdymą pamokose bei popamokinėje veikloje; |

Siūlomi tikslai 2023-2024 m. m.

1. Tęsti informacijos teikimą apie vykdomą UTA
2. Mokinių pažangos sklaida. Pažangos aptarimas su mokiniais ir administracija klasėse.
3. Planingas ir aptartas priemonių įsigijimas.
4. Socialinės-emocinės aplinkos sekimas (apklausos patyčių tema, pokalbiai)
5. Ugdymas per kompetencijas, patyriminio ugdymo išlaikymas arba plėtojimas

**V. 2023-2024 MOKSLO METŲ TIKSLAI IR UŽDAVINIAI IR JŲ ĮGYVENDINIMO PLANAS**

 **TIKSLAI:**

1. Siekti, kad kiekvienas mokinys pagal savo poreikius ir išgales bręstų kaip asmenybė, tobulintų savo kompetencijas.

2. Palaikyti saugią psichologinę, emocinę ir fizinę aplinką, motyvuojančią mokinius sėkmei.

**UŽDAVINIAI:**

1.1 Tobulinti ugdomąsias veiklas per kompetencijas, pasitelkiant ugdymo proceso inovacijas.

1.2. Kurti paveikią pagalbos mokiniui sistemą, stiprinti bendruomenės bendradarbiavimą, siekiant aukštesnių mokymosi pasiekimų.

2.1. Formuoti nuostatas ir vertybes, stiprinančias jauno žmogaus sveiką gyvenseną.

2.2. Kurti modernią, šiuolaikišką, patyriminę ugdymo aplinką.

|  |  |  |  |  |
| --- | --- | --- | --- | --- |
| **Uždaviniai**  | **Įgyvendinimo priemonės**  | **Terminas**  | **Atsakingi vykdytojai**  | **Įgyvendinimo, vertinimo kriterijai**  |
| 1. **TIKSLAS: Siekti, kad kiekvienas mokinys pagal savo poreikius ir išgales bręstų kaip asmenybė, tobulintų savo kompetencijas**
 |
| 1.1. Tobulinti ugdomąsias veiklas per kompetencijas, pasitelkiant ugdymo proceso inovacijas. | 2023-2024 m. m. ugdymo turinio planavimas: pamokų, neformaliojo švietimo, konsultacijų tvarkaraščių, jų koregavimas ir įgyvendinimas | 2023 m. rugsėjo mėn. | Direktoriaus pavaduotoja ugdymui. | Vyks veiksmingas ir lankstus ugdymo(si) planavimas: suderinamumas, perimamumas, tikslingumas klasės lygiu, tenkinami mokinių mokymo(si) ir saviraiškos poreikiai. Tvarkaraščiai patogūs mokiniams, jie atsižvelgiant į progimnazijos, klasės, mokinio ir aplinkos poreikius bus koreguojami. |
| 2023-2024 m. m. dalykų ilgalaikių planų pagal bendrąsias ir atnaujintas bendrąsias programas, neformaliojo švietimo programų, klasės vadovų planų rengimas jų analizavimas, derinimas ir koregavimas. | 2023 m. rugsėjo mėn. | Direktorius, direktoriaus pavaduotojas ugdymui, metodinių grupių pirmininkai, neformaliojo švietimo programų ir klasių vadovai | Kokybiškai parengti, analizuojami, derinami, koreguojami dalykų ilgalaikiai planai, programos. Atsižvelgiant į atnaujintas bendrąsias programas, orientuojantis į kompetencijų ugdymą(si). |
| Progimnazijos 2023-2024 m. m. veiklos plano rengimas. Metodinių grupių, kitų grupių, komisijų, skaityklos veiklų planavimas. Planų įgyvendinimas. | 2023 m. rugsėjo mėn. | Direktorius, direktoriaus pavaduotoja ugdymui. Darbo grupė, metodinių grupių ir kitų grupių pirmininkai, bibliotekininkė. | Aiški progimnazijos plėtros vizija, ji orientuota į iššūkius švietimui. Planai derės tarpusavyje, su strateginiu planu, valstybiniais dokumentais. Bendradarbiaujama įvairiais lygmenimis. Progimnazijos tikslai ir uždaviniai siejami su mokinių ugdymo(si) kokybės, pasiekimų ir pažangos gerinimu. |
| Individualių ugdymo planų SUP mokiniams rengimas, jų aptarimas su tėvais | 2023 m. rugsėjo mėn. | VGK nariai | Pritaikomi mokymo būdai ir metodai, atsižvelgiant į mokinių ugdymosi poreikius. |
| 1 ir 5 klasės mokinių ir naujai atvykusių mokinių mokymosi sėkmės stebėjimas ir analizė. Pedagoginės pagalbos efektyvumas mokinio individualiai pažangai. Mokytojų ir švietimo pagalbos specialistų diskusijos ir klasių tėvų (globėjų) pokalbių dėl mokinių adaptacijos organizavimas. | 2023 m. spalio mėn.2024 m. balandžio mėn. | Direktoriaus pavaduotoja ugdymui, klasių vadovai, mokytojai. | Paaiškės adaptacijos problemos bus numatytos pedagoginės pagalbos mokiniui galimybės. Numatydami siektinus rezultatus mokytojai, švietimo pagalbos specialistai kartu su mokiniais kurs jų galias ir pastangas atitinkančius mokymosi iššūkius. Vyks konstruktyvus bendradarbiavimas su tėvais (globėjais) siekiant sėkmingos mokinio adaptacijos ir jo asmenybės ūgties. |
| Mokytojų įgalinimas kartu kurti unikalų ugdymo turinį pagal atnaujintų bendrųjų programų rekomendacijas. Reguliariai su mokytojais reflektuoti, kokią atnaujintų bendrųjų programų diegimo situacija mokykloje. | Per mokslo metus | Progimnazijos vadovai, metodinių grupių pirmininkai. | Sistemingai analizuojamas darbas pagal atnaujintas bendrąsias programas, priimami reikalingi proceso koregavimo sprendimai. |
| Pamokų nelankančių ir mokymosi sunkumų patiriančių mokinių stebėsena, susidariusių mokymo(si) situacijų analizė ir pagalbos teikimo formų ir būdų numatymas. | 2023 m. spalio – 2024 m. gegužės mėn. | VGK nariai, mokytojai | Veiksmingai sprendžiamos mokinių lankomumo ir mokymosi problemos, laiku suteikta pagalba. |
| Mokinių mokymosi pasiekimų vertinimo tvarkos rengimas remiantis Vertinimo aprašo nuostatomis patvirtintomis ŠMSM. | 2023 m. gruodžio - 2024 m. sausio mėn. | Metodinė taryba | Atnaujintos pradinio ugdymo ir pagrindinio ugdymo I dalies mokinių pasiekimų ir pažangos vertinimo tvarka. Mokinio įgytų kompetencijų vertinimas yra integrali ugdymo proceso dalis. Vertinimas suprantamas kaip mokytojo ir mokinio tarpusavio sąveika, kurios metu kaupiama informacija apie mokinio mokymąsi, pažangą ir įvairiais būdais teikiamas grįžtamasis ryšys mokiniui apie jo pasiekimus, pateikiamos rekomendacijos dėl tolesnio mokymosi. |
| Taikant aktyviuosius ugdymo metodus planuoti ir vesti integruotas, netradicines ir netradicinėse aplinkose vykstančias pamokas. | Per mokslo metus | Mokytojų metodinės grupės | 80 procentų mokytojų organizuoja pamokas kitaip. Kiekvienas mokytojas veda bent dvi integruotas pamokas. Plečia mokytojų bendradarbiavimą, įtraukia mokinius į pamokos planavimą. |
| Organizuoti mokytojų ir tėvų bendradarbiavimą, tėvų švietimą, skatinant mokinio pažangą. |  Per mokslo metus 2024 m. kovo mėn.-tėvų diena  | Progimnazijos vadovaiVaiko gerovės komisija, klasių vadovai. | Vyksta individualūs mokymosi pasiekimų aptarimai visų mokinių, kurie turi du ir daugiau nepatenkinamų įvertinimų trimestruose, praleidžia pamokas be pateisinamos priežasties. Dalyvaujant klasės vadovui, mokytojui, vaikui ir jo tėvams (globėjams) numatomas mokymosi, elgesio tobulinimas ir gerinimas. Laikomasi susitarimų. Tėvų dienos organizavimas. |
| Efektyvus ir veiksmingas individualių konsultacijų naudojimas, lietuvių k ir matematikos mokytojų, pailgintos mokymosi dienos grupių auklėtojų, siekiant kompleksinės pagalbos kiekvienam mokiniui. Pagalbos naudingumas, efektyvumas, mokinių lankomumo analizė.  | Per mokslo metus | Pailgintos darbo dienos grupės auklėtojos. Individualias konsultacijas, teikiantys mokytojai. | Mokiniai turės galimybę išsiaiškinti pamokoje nesuprastas temas, didės mokinių motyvacija, atsiradus galimybei patirti sėkmę 10 proc. sumažės nepatenkinamai besimokančių mokinių skaičius. |
| 1.2. Kurti paveikią pagalbos mokiniui sistemą, stiprinti bendruomenės bendradarbiavimą, siekiant aukštesnių mokymosi pasiekimų. | Mokykloje stebimas mokinių mokyklos (pamokų) lankymas, analizuojamos mokyklos nelankymo priežastys, priimami sprendimai dėl mokyklos lankymo gerinimo. | 2023 m. spalio mėn. | Darbo grupė | Atnaujintas mokinių pamokų lankomumo ir apskaitos ir nelankymo prevencijos tvarkos aprašas. Bus veiksmingiau sprendžiamos mokinių lankomumo problemos |
| Vaiko gerovės komisijos veiklos organizavimas. Vaiko gerovės progimnazijoje užtikrinimas. | Per mokslo metus | VGK nariai | Teikiama kvalifikuota švietimo pagalba, gerės ugdymo kokybė ir mokinių saugumas. |
| Mokinių asmeninės pažangos stebėjimo, fiksavimo, pagalbos mokiniui teikimo tvarkos aprašo įgyvendinimas. Mokinių mokymosi (trimestrų, pusmečių, metinio), NMPP rezultatų sisteminga stebėsena, pokyčių lyginamoji analizė metodinės tarybos, metodinių grupių ir mokytojų tarybos posėdžiuose. | Per mokslo metus | Klasių vadovai.Direktoriaus pavaduotoja ugdymui, metodinių grupių pirmininkai | Periodiškai vyks konstruktyvi progimnazijos vadovų, pagalbos mokiniui specialistų, mokytojų diskusija apie mokinių ugdymosi sėkmes ir problemas. Susitarta dėl priemonių mokinių pažangai skatinti, pagalbai mokiniui teikti.  |
| Spec. ugdymosi poreikių turinčių mokinių, švietimo pagalbos gavėjų sąrašų sudarymas, pagalbos organizavimas. Mokinių mokymosi pasiekimų aptarimas. | Per mokslo metus | VGK nariai | Kaupiama informacija apie mokinių, turinčių SUP, skaičių mokykloje, jų pažangą. Vykdomas tiriamasis darbas (mokinių pasiekimų analizė). Aptariama kiekvieno mokinio pažanga, priimamos papildomos pagalbos priemonės. |
| Tarpdalykinis mokytojų bendradarbiavimas (dalijimasis patirtimi organizuojant pamoką, valdant klasę, diegiant atnaujintą ugdymo turinį; seminarų, idėjų sklaida, integruotų pamokų, netradicinių pamokų vedimas) | Per mokslo metus | Metodinė taryba, metodinių grupių pirmininkai. | Mokytojai skatinami konstruktyviai veiklai, bendradarbiavimui, tobulins kvalifikaciją, dalinsis gerąja patirtimi. Mokytojai ves integruotas, netradicines pamokas. Kiekvienas mokytojas ves ne mažiau kaip dvi integruotas pamokas. |
| Individualių konsultacijų, rekomendacijų teikimas mokytojams, tėvams (globėjams) dėl specialiosios pedagoginės pagalbos, ugdymo metodų, būdų, mokymo(si) priemonių taikymo, padėti spręsti iškilusias situacines problemas. | Nuolat | VGK nariai | Laiku nustatyti mokymosi sunkumai ir tikslingai organizuota švietimo pagalba, tėvai (globėjai) ir mokytojai gaus kvalifikuotą pagalbą, vyksta konstruktyvus pedagogų ir tėvų (globėjų) bendradarbiavimas |
| Nuoseklus įtraukiojo ugdymo įgyvendinimas dalykų pamokose. Ugdymo turinio diferencijavimas, individualizavimas ir suasmeninimas atsižvelgiant į SUP ir gabių mokinių poreikius | Per mokslo metus | Dalykų mokytojai | Pamokose kryptingai įgyvendinamas įtraukusis ugdymas. Mokytojai tobulina profesines kompetencijas, dalinsis patirtimi sėkmingai įtraukčiai įgyvendinti. |
| Nuolat stebėti mokinių išmokimą, naudojant kuo įvairesnius vertinimo būdus, įtraukiant mokinius į įsivertinimą, akcentuojant jų asmeninę pažangą. Individualių refleksijos pokalbių organizavimas. | Per mokslo metus Refleksijos pokalbiai po I ir II trimestro. | Pavaduotoja ugdymui,Dalykų mokytojai, pagalbos specialistai | Kryptingai ir sistemingai stebimas išmokimo lygis pamokoje. Mokytojai taiko veiksmingus, informacijos mokytojui teikiančius išmokimo stebėjimo, patikrinimo būdus. Išmokimo vertinimas aiškus mokiniams. Mokiniai ir mokytojai individualių pokalbių metu galės išsakyti savo pastebėjimus: sėkmes ir nesėkmes, rasti būdus jiems spręsti. Mokiniai mokosi planuoti analizuoti, spręsti problemas, ieškoti ir rasti savo stipriąsias puses. |
| 1. **TIKSLAS: Palaikyti saugią psichologinę, emocinę ir fizinę aplinką, motyvuojančią mokinius sėkmei**
 |
| 2.1. Formuoti nuostatas ir vertybes, stiprinančias jauno žmogaus sveiką gyvenseną. | Įvairių socialines – pilietines akcijų, paskaitų, viktorinų organizavimas. | Per mokslo metus | Mokytojų taryba | 95 procentai 1-8 klasių mokinių dalyvaus ne mažiau kaip vienoje akcijoje. |
| Mokinių į ugdymo proceso ir aplinkos tobulinimo veiklą įsitraukimas. | Per mokslo metus | Mokinių savivalda | Įgyvendinama ne mažiau kaip viena mokinių tarybos iniciatyva. Skatinamas pagarbus ir draugiškas elgesys, gerės tarpusavio santykiai. |
| Dalyvavimas projektinėje veikloje, įgyvendinant ilgalaikius ir trumpalaikius mokyklinius, bei įsijungiant į rajoninius, respublikinius, tarptautinius projektus. | Per mokslo metus | Klasių vadovai, mokytojai, socialinis pedagogas | Ne mažiau kaip 90 procentų 1-8 klasių mokinių dalyvaus bent viename projekte. Mokiniai ir mokytojai įgis įvairių kompetencijų. |
| Mokinių bendruomeniškumo, tapatinimosi su progimnazijos vertybėmis ir tradicijomis ugdymas. | 2024 m. balandžio – gegužės mėn.  | Direktoriaus pavaduotoja ugdymui, mokinių taryba. | Atsižvelgus į progimnazijos bendruomenės pasiūlymus, pageidavimus, atnaujinta mokinio uniformos dėvėjimo tvarka ir pristatyta progimnazijos bendruomenei. |
| LION QUEST programų „Laikas kartu“ (1-4 kl.), „Paauglystės kryžkelės“ (5-8 kl.) veiklų įgyvendinimas klasių valandėlėse, pamokose. Priešmokykliniame ugdyme įgyvendinama programa „Zipio draugai“. | 2023 m. rugsėjo – 2024 m. birželio mėn. |  Klasių vadovai | Įgyvendinama SEU programa, ugdanti savimonę, savitvardą, socialinį sąmoningumą, atsakingų sprendimų priėmimo gebėjimus ir įgūdžius. Gerėja bendruomenės narių santykiai, bendravimo kultūra, mokinių pasiekimai. |
| Judriųjų pertraukų progimnazijos erdvėse ir teritorijoje organizavimas. | Per mokslo metus | Mokinių savivalda, fizinio ugdymo mokytojos. | Įvairinama mokinių veikla pertraukų metu. Saugesnis atsakingesnis mokinių elgesys. Skatinamas mokinių fizinis aktyvumas, sustiprės jų fizinė, protinė, emocinė sveikata. |
| Dalyvavimas visuomenės sveikatos specialisto, vykdančio sveikatos priežiūrą progimnazijoje, inicijuotose veiklose. | Per mokslo metus | Visuomenės sveikatos specialistė | Visuomenės sveikatos specialisto numatytos praktinės ir teorinės veiklos orientuotos į mokinių sveikatinimą, sveikatos saugą ir jos stiprinimą, sveikos gyvensenos ir ligų prevenciją.  |
| 2.2. Kurti modernią, šiuolaikišką, patyriminę ugdymo aplinką | Pažintinių dienų, sveikatingumo, prevencinių projektų organizavimas ir vykdymas. | 2023 m. spalio – 2024 m. birželio mėn. | Mokytojai, mokinių taryba | Įgyvendinant parengtą pažintinių dienų, sveikatingumo renginių, projektų planus, skatinama mokinių kūrybinės iniciatyvos, lyderystė. Ne mažiau kaip 95 procentų mokinių dalyvauja įvairiose kūrybinėse veiklose. Mokiniai aktyviai ir sveikai praleis laisvalaikį. Skatinamas mokinių fizinis aktyvumas, formuojami sveikos gyvensenos įgūdžiai. |
| Mokyklos bendruomenės susitarimas dėl tolimesnės mokyklos veiklos prioritetų ir tikslų. | 2023 m. lapkričio – 2024 m. vasario mėn. | Progimnazijos direktorius | Parengti progimnazijos strateginį 2024 – 2026 metų planą ir pristatyti progimnazijos bendruomenei. |
| Patyčių ir mokinių geros savijautos tyrimo organizavimas ir pristatymas bendruomenei. | 2023 m. spalio mėn. ir 2024 m. kovo mėn. | Socialinė pedagogė | 85 proc. mokinių teigia kad mokykloje jaučiasi saugiai ir teigiančių kad iš jo niekas nesišaipė, nesijuokė. Mokiniai ugdosi emociškai palankioje aplinkoje. Ieškoma sprendimo, kaip užtikrinti kiekvieno vaiko gerovę progimnazijoje. |
| Dalyvavimas akcijoje „Darom 2024“ | Balandžio mėn. | Progimnazijos bendruomenė | Skatinamas progimnazijos bendruomenės tarpusavio bendradarbiavimas, didinamas bendruomenės aplinkosauginis sąmoningumas, keičiamas požiūris į aplinkos apsaugą, bei formuojami aplinkai palankūs įpročiai. |
| Atsižvelgiant į pokyčius (mokyklos biudžetą) įrengti papildomą klasę. Tikslingai turtinti mokomųjų kabinetų materialinę bazę. | 2024 m. vasario – birželio mėn. | Direktorius, Mokyklos edukacinės aplinkos atnaujinimo organizavimo ir koordinavimo darbo grupė. | Kuriant edukacines erdves atsižvelgiama į mokinių ir mokytojų poreikius. Įrengta klasės pradinių klasių mokiniams. Įgyvendinama edukacinių aplinkų plėtojimo programa. |
| Skatinti mokyklos bendruomenės iniciatyvas gerinant ir kuriant mokyklos viešąsias erdves, įgyvendinant priemonę „Dalyvaujamojo biudžeto iniciatyvų įgyvendinimas“ | Gegužės – birželio mėn. | Mokyklos edukacinės aplinkos atnaujinimo organizavimo ir koordinavimo darbo grupė. | Formuojamos mokinių vertybės, kurti atvirą sprendimų priėmimo kultūrą, didinamas mokinių pilietinis ir finansinis raštingumas. Gerinamos ir kuriamos mokyklų viešosios erdvės, skirtos mokyklos bendruomenei, jas pritaikant poilsiui ir aktyviam laisvalaikiui. Gerinama ugdymo kokybė, plečiama ugdymo įvairovė |
| Minėti tradicines šventes įtraukiant moksleivius ir jų tėvus. | Per mokslo metus | Metodinė taryba, mokinių taryba. | Parengtas numatytų renginių planas įgyvendintas ne mažiau kaip 90 procentų. |
| Naujų vadovėlių, mokymo priemonių, skaitmeninio mokymo(si) turinio poreikio nustatymas, analizavimas ir įsigijimas | 2024 m. balandžio - rugpjūčio mėn.  | Mokytojų metodinės grupės, bibliotekininkė. | Mokytojai atrinks ir analizuos ugdomąją medžiagą, diegs skaitmeninį ugdymo(si) turinį, patraukliu ugdymo(sai) turiniu skatins mokinių mokymosi motyvaciją. |

**VI. BAIGIAMOSIOS NUOSTATOS**

 Viso metinio veiklos plano įgyvendinimą koordinuos direktoriaus pavaduotoja ugdymui, direktoriaus pavaduotojas ūkio reikalams. Priežiūrą vykdys mokyklos direktorius.

 Už plano vykdymą bus atsiskaitoma įstaigos savivaldos institucijoms, steigėjui ar steigėjo įgaliotai institucijai.

PRIEDAI:

Pagrindinio ir pagrindinio ugdymo I dalies ugdymo programos ugdymo planas (priedas 1)

 Neformaliojo vaikų švietimo ugdymo planas (priedas 2)

 Progimnazijos renginių planas (priedas 3)

Progimnazijos tarybos veiklos planas (priedas 4)

 Mokytojų tarybos ir metodinės tarybos veiklos planas (priedas 5)

 Pradinio, priešmokyklinio ir ikimokyklinio ugdymo mokytojų metodinės grupės veiklos planas (priedas 6)

 Kalbų, menų mokytojų metodinės grupės veiklos planas (priedas 7)

 Gamtos ir socialinių mokslų mokytojų metodinės grupės veiklos planas (priedas 8)

 Mokinių tarybos veiklos planas (priedas 9)

 Vaiko gerovės komisijos veiklos planas (priedas 10)

 Skaityklos veiklos planas (priedas11)

 Ugdymo karjerai veiklos planas (priedas 12)

 Progimnazijos edukacinės aplinkos organizavimo ir koordinavimo grupės veiklos planas (priedas 13)

 Progimnazijos veiklos kokybės įsivertinimo darbo grupės veiklos planas (priedas 14)

 Mokytojų kvalifikacijos kėlimo programa (priedas 15)

Mokinių sveikatos priežiūros planas (priedas 16)